CELEX: 62019CN0244
Language: et
Date: 2019-03-21 00:00:00
Title: kohtuasi C-244/19: Eelotsusetaotlus, mille on esitanud Handelsgericht Wien (Austria) 21. märtsil 2019 — GB versus Decker KFZ-Handels u. –Reparatur GmbH ja Volkswagen AG

27.5.2019   
            
            
               ET
            
            
               Euroopa Liidu Teataja
            
            
               C 182/24
            
         
      Eelotsusetaotlus, mille on esitanud Handelsgericht Wien (Austria) 21. märtsil 2019 — GB versus Decker KFZ-Handels u. –Reparatur GmbH ja Volkswagen AG
      (kohtuasi C-244/19)
      (2019/C 182/29)
      Kohtumenetluse keel: saksa
      
         Eelotsusetaotluse esitanud kohus
      
      Handelsgericht Wien
      
         Põhikohtuasja pooled
      
      
         Hageja: GB
      
         Kostjad: Decker KFZ-Handels u. –Reparatur GmbH, Volkswagen AG
      
         Eelotsuse küsimused
      
      
                  1.
               
               
                  Kas Euroopa Parlamendi ja nõukogu 20. juuni 2007. aasta määruse (EÜ) nr 715/2007, mis käsitleb mootorsõidukite tüübikinnitust seoses väikeste sõiduautode ja kommertsveokite (Euro 5 ja Euro 6) heitmetega ning sõidukite remondi- ja hooldusteabe kättesaadavust (1), artikli 5 lõiget 1 tuleb tõlgendada nii, et vastavalt määruse nr 715/2007 artikli 1 lõikele 1 on keelatud selline autovarustus, mille puhul on heitgaasitagastusklapp (seega detail, mis võib mõjutada heitmeid) konstrueeritud selliselt, et selle seadistamine mõjutab heitgaasitagastuse määra (seega tagasi suunatava heitme osakaalu) nii, et see tagab saasteainete heitkoguseid piirava režiimi ainult vahemikus 15 C kuni 33oC ja ainult madalamal kui 1000 meetrit merepinnast ning väljaspool nimetatud temperatuurivahemikku väheneb nimetatud määr olukorras, kus temperatuur muutub 10oC võrra ja kõrgus 1000 meetrit merepinnast ületatakse 250 meetri võrra, lineaarselt nullini, mistõttu ületavad lämmastikoksiidide (NOx) heitkogused määrusega nr 715/2007 kehtestatud piirväärtusi?
               
            
                  2.
               
               
                  Kas esimesele küsimusele vastamisel on oluline see, kas esimeses küsimuses kirjeldatud autovarustus on vajalik selleks, et kaitsta mootorit kahjustuste eest?
               
            
                  3.
               
               
                  Kas teisele küsimusele vastamisel on oluline ka see, kas mootori osa, mida tuleb kahjustuste eest kaitsta, on heitgaasitagastusklapp?
               
            
                  4.
               
               
                  Kas esimesele küsimusele vastamisel on oluline see, kas selles küsimuses nimetatud autovarustus lisati sõidukile juba tootmise käigus või lisati esimeses küsimuses kirjeldatud heitgaasitagastusklapp eesmärgiga sõidukit parandada Euroopa Parlamendi ja nõukogu 25. mai 1999. aasta direktiivi 1999/44/EÜ tarbekaupade müügi ja nendega seotud garantiide teatavate aspektide kohta (2) artikli 3 lõike 2 tähenduses?
               
            
                  5.
               
               
                  Kas Euroopa Parlamendi ja nõukogu 25. mai 1999. aasta direktiivi 1999/44/EÜ tarbekaupade müügi ja nendega seotud garantiide teatavate aspektide kohta artikli 3 lõiget 6 tuleb tõlgendada nii, et olukorras, kus sõlmiti sõiduki müügileping, mille alusel müüakse (liidu õiguse) normidele vastav mootorsõiduk ja sõidukile on lisatud ümberlülitusloogika, seega seadistus, mille puhul kasutab sõiduk kasutuselevõtul kohe režiimi 1 ja kui tarkvara tuvastab kontrolliolukorra, seega sõiduki kasutamise NEDC raames, jääb sõiduk režiimile 1 (NEDC), kui aga tarkvara tuvastab kasutamise väljaspool NEDC-ks kehtestatud piire (kiiruse erinevus +/- 2 km/h või [aja erinevus] +/- 1 sekund), lülitub sõiduk režiimile 0 (sõidurežiim), mille puhul seadistatakse heitgaasitagastusklapp nii, et see ei vasta enam heitkoguste piirväärtustele, mis on kehtestatud määruses nr 715/2007, kusjuures kõnealune seadistus lülitub sisse nii kiiresti, et sõiduk on peaaegu kogu aeg režiimil 0, ei ole lepingule mittevastavus väike?
               
            
         (1)  ELT 2007, L 171, lk 1.
      
         (2)  EÜT 1999, L 171, lk 12; ELT eriväljaanne 15/04, lk 223.